WPH ฟอร์มสวย! กำไร 9 เดือนแรก ทะลุ 124 ลบ. โตเท่าตัว หนุนปีนี้ออลไทม์ไฮ
WPH โชว์ฟอร์ม 9 เดือนแรกปี 65 กำไร 124.15 ลบ. โต 188% รับต่างชาติคัมแบ็ค-ลูกค้าใช้บริการพุ่งรับไฮซีซั่นหนุนผลงานปี 65 ออลไทม์ไฮต่อเนื่อง
WPH โชว์ฟอร์ม 9 เดือนแรกปี 65 กำไร 124.15 ลบ. โต 188% รับต่างชาติคัมแบ็ค-ลูกค้าใช้บริการพุ่งรับไฮซีซั่นหนุนผลงานปี 65 ออลไทม์ไฮต่อเนื่อง
15 พ.ย. 2565

นายเชน เหล่าสุนทร รองประธานเจ้าหน้าที่บริหาร บริษัท โรงพยาบาลวัฒนแพทย์ ตรัง จำกัด (มหาชน) หรือ WPH เปิดเผยว่า ภาพรวมผลการดำเนินงานงวด 9 เดือนแรกของปี 2565 บริษัทฯ มีกำไรสุทธิ 125.6 ล้านบาท เพิ่มขึ้น 187.5% จากงวดเดียวกันปีก่อน มีกำไรสุทธิ 43.7 ล้านบาท โดยมีรายได้รวม 894.6 ล้านบาท เพิ่มขึ้น 40.7% จากงวดเดียวกันปีก่อนมีรายได้รวม 635.6 ล้านบาท
โดยปัจจัยที่ทำให้กำไรสุทธิสำหรับงวด 9 เดือนแรกของปี 2565 ปรับตัวเพิ่มขึ้น มาจากจำนวนนักท่องเที่ยวเริ่มทยอยกลับเข้ามาท่องเที่ยวในประเทศ ประกอบกับช่วงฤดูฝนเกิดโรคตามฤดูกาลและโรคระบาดมากขึ้น โรงเรียนเปิดภาคเรียนตามปกติ รวมถึงสถานการณ์โควิด-19 ที่ยังคงแพร่ระบาดต่อเนื่อง ทำให้คนกลับมาใช้บริการอย่างคักคัก ส่งผลให้มียอดผู้ป่วยเข้ามารับการรักษาในโรงพยาบาลมากขึ้น
สำหรับภาพรวมผลการดำเนินงานงวด 9 เดือน บริษัทฯ ยังคงรักษาความสามารถในการทำกำไรไว้ได้ เนื่องจากเข้าสู่ช่วงฤดูฝนมีโรคตามฤดูกาลเข้ามาเป็นปัจจัยหนุนให้มีจำนวนผู้ใช้บริการเพิ่มขึ้นในทุกช่องทาง ทั้งจากนโยบายเปิดประเทศ บรรยากาศท่องเที่ยวในประเทศปรับตัวดีขึ้น โรงพยาบาลอยู่ในแหล่งท่องเที่ยว และสถานการณ์โควิด-19 ที่ยังคงแพร่กระจายได้ง่ายขึ้น ทำให้บริการการตรวจรักษาเพิ่มขึ้น ประกอบกับช่วงฤดูฝนเกิดโรคตามฤดูกาลและโรคระบาดมากขึ้น รวมถึงโรงเรียนเปิดภาคเรียนตามปกติ จึงทำให้คนกลับมาใช้บริการในแต่ละวันเป็นจำนวนมาก ทำให้บริการการตรวจรักษาเพิ่มขึ้นตามลำดับ
ส่วนภาพรวมผลการดำเนินงานงวดไตรมาส 3/2565 มีกำไรสุทธิ 48.5 ล้านบาท ลดลง 37.2% จากงวดเดียวกันปีก่อน มีกำไรสุทธิ 77.3 ล้านบาท โดยมีรายได้รวม 307.0 ล้านบาท เพิ่มขึ้น 2.4% จากงวดเดียวกันปีก่อนมีรายได้รวม 299.9 ล้านบาท
“คาดว่าแนวโน้มผลการดำเนินงานในโค้งสุดท้ายของปีนี้จะเติบโตอย่างต่อเนื่อง ผลักดันรายได้รวมทั้งปีเติบโต 5 -10% สร้างสถิติสูงสุดใหม่ต่อเนื่อง และคาดว่าสัดส่วนของผู้ป่วยต่างชาติจะสามารถกลับมาอยู่ที่ 10% และในปี 2566 น่าจะกลับมาอยู่ช่วงใกล้เคียงก่อนสถานการณ์โควิด-19 ที่ระดับ 25%” นายเชน กล่าว 
ขณะที่ความคืบหน้าโครงการโรงพยาบาลวัฒนแพทย์สมุย จังหวัดสุราษฎร์ธานี ปัจจุบันอยู่ในช่วงของการดำเนินงานก่อสร้างและคาดว่าจะเสร็จตามแผนที่วางไว้ โดยจะพร้อมเปิดบริการในไตรมาส 1/66 สนับสนับสนุนผลการดำเนินงานสร้างสถิติสูงสุดใหม่ต่อเนื่อง